Հասան-Ջալալյան արքայական-իշխանական տոհմի ժառանգական արտոնությունն էր նաև երկրամասի կաթողիկոսությունը։ Եվ, իրենց ձեռքում կենտրոնացնելով աշխարհիկ ու հոգևոր իշխանությունները, Խաչենը, հատկապես Գանձասարը, որտեղ ավանդության համաձայն թաղված է Ս. Հովհաննես Մկրտիչի գլուխը, դարձավ Հայոց Արևելից կողմանց կաթողիկոսության մշտական անփոփոխ նստավայրը և ամբողջ Արևելյան Հայաստանի հոգևոր ու քաղաքական կյանքի ամենանշանակալից կենտրոնը։